《闻蟋蟀有感》
宋代·蒲寿宬

煎煎促谁织，机杼咽空林。
何处露藂下，入人秋思深。
清灯一线泪，孤枕百年心。
此意知谁会，悠然太古音。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。